**ՆԱԽԱԳԻԾ 14**

 **----------------------- 2021թ. N ----Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ԱՎԱԳԱՆՈՒ 2014 ԹՎԱԿԱՆԻ ԱՊՐԻԼԻ 15-Ի N 27-Ա ՈՐՈՇՄԱՆ ՄԵՋ**

**ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 20-րդ կետով, 88-րդ հոդվածի 1-ին և 2-րդ մասերով, «Աղբահանության և սանիտարական մաքրման մասին» Հայաստանի Հանրապետության օրենքի 5-րդ և 19-րդ հոդվածներով, «Նորմատիվ իրավական ակտերի մասին» Հայաստանի Հանրապետության օրենքի 33-րդ, 34-րդ հոդվածներով, և հաշվի առնելով Կապան համայնքի ղեկավարի առաջարկությունը, Կապան համայնքի ավագանին ***որոշում է.***

1. «Կապան համայնքում աղբահանության վճար վճարողների հաշվառման, աղբահանության վճարների հաշվարկման և աղբահանության վճարների գանձման լիազորությունները փոխանցելու մասին» Հայաստանի Հանրապետության Սյունիքի մարզի Կապան համայնքի ավագանու 2014 թվականի ապրիլի 15-ի N 27-Ա որոշման 2-րդ կետում «մուտքագրել» բառից հետո կատարել հետևյալ փոփոխությունը․ «Կապան քաղաքի կոմունալ ծառայություն ՀՈԱԿ-ի հաշվեհամարին» բառակապակցությունը փոխարինել «Հայաստանի Հանրապետության Սյունիքի մարզի Կապան համայնքի բյուջե» բառակապակցությամբ։

 2. Սույն որոշումից բխող գործառույթներն իրականացնել օրենսդրությամբ սահմանված կարգով։

**ՏԵՂԵԿԱՆՔ - ՀԻՄՆԱՎՈՐՈՒՄ**

**ԿԱՊԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԵՎ ԱՅԴ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՎԵՐԱԲԵՐՅԱԼ**

Սույն որոշման նախագծի ընդունման համար հիմք է հանդիսացել «Տեղական ինքնակառավարման մասին» Հայաստանի Հանրապետության 88-րդ հոդվածի 1-ին և 2-րդ մասերը, ինչպես նաև «Աղբահանության և սանիտարական մաքրման մասին» Հայաստանի Հանրապետության օրենքի 5-րդ հոդվածը, որոնց համաձայն՝ Համայնքի բնակչության կենսաապահովման խնդիրները լուծելու նպատակով մատուցվող ծառայությունների` մասնավորապես աղբահանության և սանիտարական մաքրման կազմակերպման համար համայնքի ավագանին կարող է սահմանել համայնքի բյուջե մուտքագրվող վճարներ։ Եթե այդ ծառայություններն իրականացնում են համայնքային հիմնարկները, ապա գանձված գումարն ուղղվում է համայնքի բյուջե: Աղբահանության վճարը օրենքով նախատեսված վճարողների կողմից աղբահանության դիմաց օրենքով սահմանված կարգով և դրույքաչափերի սահմաններում համայնքի ավագանու կողմից սահմանված չափով համայնքի բյուջե կամ արտաբյուջե գանձվող պարտադիր գանձույթ է:

Որոշման նախագծի ընդունման կապակցությամբ Կապան համայնքի բյուջեում եկամուտները կավելանան մոտ 100000000 /հարյուր միլիոն/ ՀՀ դրամով։